[{"text_idx": "#000000", "text": "Zabaldu kulturaren leiho guztiak eta euskaraz sharetu"}, {"text_idx": "#000001", "text": "HomeHerrialdeakBizkaiaDurangaldeko sortzaile gazteen jarduna ezagutzeko \u2018Pechakucha\u2019 saio berria izango da, gaur"}, {"text_idx": "#000002", "text": "Durangaldeko sortzaile gazteen jarduna ezagutzeko \u2018Pechakucha\u2019 saio berria izango da, gaur"}, {"text_idx": "#000003", "text": "Durangoko Andra Mari elizpean, gaur, otsailak 6, iluntzeko 19:30ean, izango da hitzordua. Aurkezpen labur eta lagun arteko giroan, hiru jardun, proiektu eta lan ezagutzeko aukera izango da."}, {"text_idx": "#000004", "text": "Gerediaga Elkarteak antolatuta Pechakucha saioetan bosgarrena izango da honakoa. Durangaldeko gazte sortzaileak eta euren lanak ezagutzera emateko 2017an sortutako kultur egitasmoa da. Durangaldeko sortzaileei ohikoa ez den formatu baten ikusgarritasuna emateko ekintza. Horregatik, Japonian jatorria duen 20 irudi x 20 segundu formatuan, labur, eta lagun-giroan egiten dira aurkezpenak."}, {"text_idx": "#000006", "text": "Ane Barreinkua Elegido artelanak zaharberritzen lan egiten duen gazteak ere parte hartuko du egitasmoan. Durangokoaren lana artelana behatu eta ondoren hasten da akats zein aldaketa-faktoreak eta eragileak identifikatzen. Beharrezkoa den kasuetan, ahalik eta kalterik gutxien egiteko pausuak ematen ditu, lanak kontserbatuz."}]